AFRIKAANSE OPSOMMING: In die ontwerp of modifikasie van binnebrandenjin-komponente het die Suid-Afrikaanse Motorbedryf gewoonlik staatgemaak op óf die ontwerpe van die moedermaatskappy óf is van quasi-empiriese ontwerp metodes gebruik gemaak. Hierdie metodes het die werkverrigting en uithouvermoë van plaaslike ontwerpe beperk. 'n Rekenaar model wat die werking van 'n vierslagenjin moduleer, is ontwikkel as 'n vinnige en koste effektiewe hulpmiddel vir ontwerpers om 'n redelike akkurate voorspelling van enjin werkverrigting te verkry, voordat dynamomotor toetswerk moontlik is. Die model bestaan uit 'n termodinamise model vir ontbranding en die gas uitruilproses, gekoppel aan 'n spruitstuk vloeimodel. Die model word saam met 'n simulasie van klepvloei en 'n nok dinamiese model gebruik, wat toelaat dat 'n goeie raming van die optimum nokprofiele en klephoeke gemaak kan word vir verskeie automobielenjin konfigurasies. Die akuraatheid van hierdie modelle is bevestig deur die vergelyking van simulasie resultate met 'n omvangreike stel enjin dynamomotor toetse. Die modelle is ook met groot sukses in verskeie plaaslike en internasionale ontwikkelingsprojekte, in samewerking met die plaaslike motorbedryf, gebruik. In besonder is twee enjinontwikkelingsprojekte suksesvol voltooi, waarin die simulasie program gebruik is om die ontwerp van die inlaat spruitstuk, die keuse van nokasse en die keuse van drukverhouding te vergemaklik.